
Parlamentul  României

Camera  Deputaţilor
Comisia pentru administraţie                       Comisia pentru sănătate

publică, amenajarea teritoriului                             şi familie

şi echilibru ecologic          

Bucureşti, 05.12.2011                                     Bucureşti, 05.12.2011

Nr.26/431                                                         Nr.28/285
BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra proiectului de Lege privind aprobarea Ordonanţei de urgenţă a Guvernului nr.58/2011 pentru modificarea art.52 din Ordonanţa Guvernului nr.70/2002 privind administrarea unităţilor sanitare publice de interes judeţean şi local (PLx 556/2011),  adoptat de Senat în şedinţa din 12 octombrie 2011, în calitate de primă Cameră sesizată  şi  trimis Comisiei pentru administraţie publică, amenajarea teritoriului şi echilibru ecologic şi Comisiei pentru sănătate şi familie cu adresa  nr.PL.x 556 din 24 octombrie 2011, Camera Deputaţilor fiind Cameră decizională. 
La întocmirea prezentului raportului comun, cele două Comisii au avut în vedere:

· avizul favorabil al Consiliului Legislativ (nr.645/10.06.2011)

· avizul favorabil al Comisiei juridice, de disciplină şi imunităţi (nr.31/971/1.11.2011)
· punctul de vedere al Minsterului Sănătăţii nr.68514/29.11.2011

În raport de obiectul şi conţinutul său, proiectul de Lege   face parte din categoria legilor ordinare. 

    PREŞEDINTE,                                                          PREŞEDINTE,

   Vasile GHERASIM                                                  Rodica NASSAR

R A P O R T      C O M U N

asupra proiectului de Lege privind aprobarea Ordonanţei de urgenţă a Guvernului nr.58/2011 pentru modificarea art.52 din Ordonanţa Guvernului nr.70/2002 privind administrarea unităţilor sanitare publice de interes judeţean şi local

(PLx 556/2011 )

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru sănătate şi familie au fost sesizate, prin adresa nr. PL.x 556 din 24 octombrie 2011, cu dezbaterea pe fond în procedură de urgenţă, a proiectului de Lege privind aprobarea Ordonanţei de urgenţă a Guvernului nr.58/2011 pentru modificarea art.52 din Ordonanţa Guvernului nr.70/2002 privind administrarea unităţilor sanitare publice de interes judeţean şi local.

La întocmirea prezentului raport comun, cele două Comisii au avut în vedere:

· avizul favorabil al Consiliului Legislativ (nr.645/10.06.2011)

· avizul favorabil al Comisiei juridice, de disciplină şi imunităţi (nr.31/971/1.11.2011)
· punctul de vedere al Minsterului Sănătăţii nr.68514/29.11.2011


Proiectul de lege are ca obiect de reglementare modificarea art.52 din Ordonanţa Guvernului nr.70/2002 privind administrarea unităţilor sanitare publice de interes judeţean şi local, aprobată cu modificări şi completări prin Legea nr.99/2004, cu modificările şi completările ulterioare. În acest sens, se pot înfiinţa, în condiţiile legii, la propunerea autorităţilor publice care deţin managementul spitalicesc, centre de sănătate multifuncţionale, ca unităţi fără personalitate juridică în structura spitalelor judeţene sau municipale.


Astfel, se preconizează adoptarea de măsuri pentru eficientizarea activităţii de asigurare a asistenţei medicale în localităţile în care nu există unităţi sanitare publice cu paturi, prin oferirea serviciilor de sănătate adaptate la nevoile comunităţilor respective, în cadrul unor structuri medicale care să corespundă condiţiilor actuale existente în sistemul sanitar.

Comisia pentru administraţie publică, amenajarea teritoriului şi echilibru ecologic şi Comisia pentru sănătate şi familie propun Plenului Camerei Deputaţilor adoptarea proiectului de lege în forma adoptată de Senat.


Proiectul de lege face parte din categoria legilor ordinare, conform art.76 alin.(2) din Constituţia României, republicată.

La lucrările Comisiei pentru administraţie publică, amenajarea teritoriului şi echilibru ecologic din data de 14 noiembrie 2011 au fost prezenţi 27 deputaţi, din totalul de 28 membri ai comisiei.

La lucrările Comisiei pentru sănătate şi familie din data de 29 noiembrie 2011 au fost prezenţi 17 deputaţi, din totalul de 17 membri.
Senatul a adoptat proiectul de lege în şedinţa din 12 octombrie 2011, cu respectarea prevederilor articolului 76 alineatul (2) din Constituţia României, republicată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

    PREŞEDINTE,                                                          PREŞEDINTE,
   Vasile GHERASIM                                                  Rodica NASSAR

    SECRETAR,                                                               SECRETAR,

  Gheorghe CIOCAN                                                       Ion BURNEI

Întocmit,
Consilier, Roxana Feraru

Consilier, Livia Spînu

